Nets, som står for den tekniske del af NemID-systemet, har oplevet en usædvanlig stor datatrafik, som flere gange har lammet NemID-systemet. Pressechef Søren Winge fra Nets vil ikke afvise, at systemsvigtet kan skyldes et storstilet it-angreb. Det skiver NORDJYSKE. - Det er endnu for tidligt at sige. Det undersøger vi lige nu, siger han til NORDJYSKE Medier. Ifølge Nets var NemID ude af drift i en times tid søndag eftermiddag og igen en times tid søndag aften. Mandag eftermiddag gik NemID igen ned fra kl. 13.30, men efter en halv time skulle systemet nu virke igen. Alle tre nedbrud skyldes en uventet og voldsom stigning i elektroniske "forespørgsler" til NemID-systemet, som ikke kunne klare over- belastningen. Ifølge Søren Winge er der ikke tale om et hackerangreb eller om indbrud i netbankkundernes konti, men derimod om overbelastning af NemID-systemet på grund af ekstra meget datatrafik. - Langt over normalen, siger Søren Winge.

Opsummering:
Flere millioner NemID-brugere kunne søndag og mandag ikke logge ind på deres netbank eller offentlige websider.